[{"text_idx": "#000010", "text": "Urte hasieran Kantu Kolore proiektua abiarazi dute irakaskuntzako maila eta gai ezberdinetan murgildurik dauden zazpi gaztek: Sandra Gallardo (Galdakao, 1991), Mikel Leibar (Galdakao, 1972), Maitane Salbador (Bilbo, 1982), In\u0303igo Agirrezabala (Donostia, 1973), Aaro\u0301n Castillo (Sevilla, 1990), Jesu\u0301s Caparro\u0301s (Murtzia, 1992) eta Aiora Etxebarria (Bilbo, 1982). \u201cMusikarekin eta irakaskun- tzarekin lotutako lagun batzuk batu ginen haurrentzako erromeriak eskaintzeko helburuarekin\u201d, dio Aiora Etxebarriak: \u201cBatzuk Haitzama erromeria taldekoak dira eta beste batzuk dantzen irakaskuntzan aritutakoak gara\u201d."}, {"text_idx": "#000012", "text": "\u201cIrakasleak izanik beste gabezia bat ikusi dugu: askotan, eskoletan, gai jakin bat lantzeko euskarazko abestirik ez dugu topatu izan. Hortaz, guk geuk sortzea pentsatu dugu\u201d, dio Etxebarriak: \u201cAbesti hauek zerbait erakustea dute helburu, hau da, abesti didaktikoak dira\u201d. Horren adibide da oraintsu aurkeztu duten Zazpi kolore kanta, ortzadarraren koloreen esanahia azaltzeko tresna: \u201cGuztiok gustuko kolore bat izan ohi dugu, baina ba al dakigu bakoitzak zer esanahi duen? Kanta entzutean, gozatzeaz gain, kontzeptu horiek ikasi eta lantzen ditugu\u201d."}]